JUMAL KÕNELEB
Tere jälle! Tore on kohtuda.
Minu nimi on Jan Cedercreutz ja siin on minu armas abikaasa Joy.
Tahame teid täna jälle julgustada.
Julgustada eriliselt just neid,
kellel on kasvõi väikene hirm, et paluda Jumalalt midagi.
Kuidas ja mida tohib paluda?
Täna on julgustuse päev sinu jaoks.
Täna räägime otse palvevastustest.
Saate lõpus võtame eriti palju aega palvetamiseks.
Teeme kohe sellise ühise palvesessiooni.
Me kõik palvetame asjade ja vajaduste eest.
Meil kõigil on ju vajadusi, mille eest me palvetame.
Kas tõesti?
Võibolla teistel pole aga minul on pidevalt mõni vajadus.
Sageli palvetame ebamääraselt.
Meie palved on ebamäärased,
kus me ei tea päriselt, mida tohib paluda ja mida mitte.
Palve võib muutuda seeläbi veidi ebamääraseks.
Tore on uurida Piiblit.
Kui uurime Piiblit, märkame, et Jeesus õpetab seda päris otse,
mida tohin paluda ja mida võin palvetada.
Ebamäärased palved ei julgusta isegi meid ennast.
Me ei tea, kas Jumal kuulis ja kas Ta hoolib minust üldse.
See on valdkond, mille kohta Jumal tahab,
et me teaksime kindlalt, et Ta tahab aidata.
Kui mõtleme, kuidas saame teada, milline on Jumala tahe palve osas
ja millises olukorras Ta tahab aidata, siis loomulikult allikas on Piibel.
Siit leidubki Jumala tahe kõige kohta meie eludes.
Ka selle osas,
kuidas Jumal tahab vastata meie palvetele ja vajadustele.
Piiblis annab Jeesus ise kõige selgema eeskuju.
Meil võib olla usklikena üpris arg ja ebakindel olek.
"Appikene, mis on Jumala tahe? Kas ma võin seda üldse paluda?
Võime sattuda nõiaringi,
kus mõtleme pidevalt, mis on Jumala tahe.
Mu oma tahe kaob selle keskel ära.
Kas meil üldse võib olla oma tahe?
Kas mu oma tahe on tähtis?
Halvimal juhul tõmbume eemale,
oleme rõhutud ja ootame, et Jumal teeks midagi
ja tõlgitseme kõike, mis me elus juhtub, Jumala tahtena.
See pole tervislik. - Just, nõustun.
See, et armastan Issandat, ei tähenda, et kaon ise täiesti.
See, et elame langenud maailmas, ei tähenda sugugi seda,
et Jumala tahe sünnib alati automaatselt.
Nägime juba pattulangemise loos, et see pole alati nõnda.
Kogu aeg toimuvad maailmas šokeerivad asjad,
mis pole mingil moel meie imelise taevaisa tahe.
Seda kindlasti mitte.
Kuidas siis leida Jumala tahe?
See leidub siin, Piiblis.
Kirjas koloslastele 1:15 öeldakse Jeesuse kohta:
"Tema on nähtamatu Jumala kuju, kogu loodu esmasündinu.."
Jeesus on nähtamatu Jumala kuju.
Ta tuli näitama oma olemuse, elu ja tahtega, milline on Jumal.
Kui vaatame Jeesust, näeme, milline on Isa.
Ta ütleb seal nii, et vaadates ja uurides Jeesust,
kes on Jumala kuju, saame teada, milline Ta on.
Neid asju Ta tahab ja nii tahab Ta tegutseda.
Johannese 6:38 ütleb Jeesus samuti:
"Ma ei ole ju taevast alla tulnud oma tahtmist tegema,
vaid tema tahtmist, kes minu on saatnud."
Jeesus ei teinud kunagi midagi omast peast.
Ta tegi oma sõnul kogu aeg seda,
mida nägi Isa tegevat ja ütles, mida kuulis Isa rääkivat.
Tema ja Isa olid täielikult üks.
Tema näitab meile, milline on Isa tahe.
Võime usaldada Jeesust. - Tõepoolest.
Siit leiame Jumala tahte.
Mida Ta siin räägib, see on tõde.
Mis Ta on rääkinud, seda on Ta rääkinud.
See on selge.
See pole keeruline ega muutuv.
See pole kummaline vaid see on selge.
Ma ei saa alati aru, kuidas see võib olla võimalik,
et Ta saab rääkida nii häid asju ning rääkida nii suurtest asjadest.
Ma ei mõista, kuidas see on võimalik, ometi Ta mõtleb seda, mida ütleb.
Ta mõtleb seda, mida ütleb.
Minu väljakutseks on see,
kas julgen võtta need sõnad vastu sellistena nagu nad on.
Kas julgen need vastu võtta?
Kas julgen uskuda need endale?
Kas julgen uskuda, et Ta soovib mulle nii suurt ja nii head?
Kas lasen sel minna oma südamesse ja muuta mind?
Kas võtan vastu selle antud kindlustunde, lohutuse ja julgustuse?
Üks pastor kirjutas hiljuti Facebookis nõnda:
"Kui sain 1978. aastal usklikuks, õpetati koguduses Piiblit lugema nii:
"Loe nii, nagu on kirjutatud, usu nii, nagu on kirjutatud,
ela ja tee, nagu on kirjutatud ning saad, nagu on kirjutatud."
Me peaksime uurima igaüks ise Jumala Sõna,
et mõistaksime, milline on Jumal
ning milline on Tema loomus ja tahe.
Usu nagu Joy ütles äsja, et Jeesus mõtleb, mida ütleb.
Täna uurime valdkonda, kuidas Jeesus suhtus inimestesse,
kes tulid tol ajal paluma Tema käest abi.
Kuidas Jeesus vastas?
Kas Ta üldse vastas palvetele?
See võib meid üllatada.
Piibel üllatab meid sageli.
Jeesus üllatab meid oma otsekohesusega ja headusega.
Ta üllatab meid sõnadega, mis käivad meile üle mõistmise.
Ometi tasub võtta need julgelt vastu
ning uskuda sellesse, mida Jeesus ütleb ja teeb.
Võtan need sõnad vastu
ja kuulan neid nagu need käiks mu elu kohta.
Võtan täpselt nagu need on siin kirjas ja astun justkui uude maailma.
Astun maailma, kus ma ei olegi enam üksinda.
Ma astun maailma,
kus kõikvõimas Looja, Taeva ja maa Looja on minu Isa.
Ta on selles maailmas minuga koos.
Meid on nüüd kaks.
Minuga on nüüd keegi,
kes on minust palju suurem ja targem.
Kes on palju lähemal,
kui olin seni mõtelnud, et üldse keegi võiks olla.
Maailm, kuhu Temaga astun, on maailm, kus pole piire.
See on maailm, kus pole sõna "võimatu".
See on uute sõnade maailm.
Seal räägitakse uues keeles uusi sõnu.
Kui astun sellesse maailma, algab mu elus seiklus.
Kui astun sellesse seiklusesse
ja hakkan uskuma neid sõnu, siis hakkavad sündima imed.
Need saavad minu elus tõeks.
Ütlesin mõne hetke eest,
et mõned Piibli kirjakohad, sõnad ja lood on üllatavad.
Täna tahame esile tuua mõningaid lugusid Piiblist,
kus inimesed tulid vajadustega Jeesuse juurde
ning Jeesuse vastused ja reaktsioonid olid üllatavad.
Eriti üllatav on, kui mõtled nii, et pead pikalt paastuma ja paluma,
et saada teada, milline on Jumala tahe
ja kui teedki seda, siis sa ei saa ikka olla päris kindel
ning sajaprotsenti kindel, et ei julge Temalt paludagi.
Kui see oled sina, tahan täna just sulle rääkida.
Alustamegi esimese jutustusega.
Lugu Jeesuse esimesest imeteost.
Jeesus oli siis pulmas, kus olid ka ta ema ja vennad-õed.
Ta jüngridki olid seal ja nad olid kõik kutsutud külalised.
See on Johannese 2:3-5.
Jeesuse ema tuleb Tema juurde.
"Aga kui veinist tuli puudus,
ütles Jeesuse ema talle: "Neil ei ole enam veini."
Jeesuse ema küsis Jeesuselt midagi täiesti maist.
Ta pole isegi pulmade korraldaja vaid lihtsalt muretseb nende pärast,
sest vein on saanud otsa enne pulmapidu pole veel läbigi.
Piinlik olukord peoperemehe jaoks.
Ta läheb siis Jeesuse juurde ja ütleb, et vein on saanud otsa.
"Jeesus ütles talle:
"Mis on sul minuga asja, naine? Minu tund ei ole veel tulnud.""
Jeesus vastab emale justkui, et see pole Tema ülesanne.
Tema on seal ju külalisena ning pidutseb koos teistega.
Ta õnnistab neid pulmi aga aeg pole teha imesid.
Ta justkui ütleks: "Jäta mind rahule!"
Kas pole?
Kui Jeesus meile nii vastaks, siis me taganeks ja vabandaks:
"Ma ei tahtnud kuidagi tülitada vaid see oli lihtsalt minu vajadus."
Edasi lugedes näeme, kuidas Jeesuse ema reageeris.
Ta ema ütles otse teenritele:
"Mida iganes tema teile ütleb, seda tehke!"
Jeesuse ema ignoreerib Jeesuse vastust täielikult.
Ta jaoks on iseenesestmõistetav, et Jeesus aitab selles olukorras.
Ma ei tea, kas ta mõtles, et poeg on talle sõnakuulelik
või aitab sellepärast, et vein on otsa lõppenud.
Ta ignoreerib vastust täiesti
ja annab teenritele käsu teha, mida iganes Jeesus neile ütleb.
Ta peab iseenesestmõistetavaks, et Jeesus aitab.
See on minu arust vägev suhtumine.
Issand aitab meid selles, kus me parajasti oleme.
Nende olukordade ja vajaduste osas, mis mul parajasti on.
Palvesoovide osas, mis on mul parasjagu.
Seal, kus ma parasjagu olen.
Ristiusust võib kergelt saada väga keeruline sasipundar,
kus otsitakse eri filosoofiaid ning vikerkaaretaguseid ideid.
Jeesus näitab aga meile, et Ta on siinkohas pulmas
ja ema palub selles olukorras abi ning Ta aitab selles, mida on vaja.
Täna tahame raputada end
ja meid kõiki üles ning ütelda: "Vaata, mida Jeesus teeb ja ütleb."
Kui seda teeme, näeme, et sageli põhivajadustes
läheb mu tahe Jumala tahtega kokku ning on täielikult sama.
Meie vajame abi ja Tema tahab head.
Ta tahab aidata argipäeva asjus ning see pole veider ega keeruline.
Ta on terve mõistusega kuju.
Mind julgustab ema usk, mis ignoreerib Jeesuse kommentaari.
Muidugi Jeesus aitab.
Edasi lugedes näeme, et seal ei juhtunud nii,
et Jeesus ütleks: "Ütlesin, et praegu ma selles ei aita!"
Jeesus tegi just nii nagu ema palus ning muutis vee veiniks.
Jeesuse ema ilmselt ei teadnud, kuidas Jeesus seda teeb,
aga pidas iseenesestmõistetavaks, et Jeesus aitab kuidagi.
Kas mõtled Jumala kohta, et Ta muidugi aitab?
Seda suhtumist tahab Jumal näidata meile selle jutustuse kaudu,
et meil võiks olla nii julge usk,
et sõltumata oludest või probleemist, aitab taevane Isa meid kindlasti.
Muidugi Ta aitab.
Kuigi Jeesuse esimene reaktsioon oli keeldumine,
siis ikkagi Ta aitas, kui oli parasjagu vaja abi.
Seega võime täna tuua Ta ette meie praegused vajadused.
Teeme seda ühiselt.
Kui sul on käepärast paber või mobiil või kirjutad märkmeid Piibli vahele,
siis mõtle konkreetselt järele, milles ma vajan praegu abi.
Täiesti konkreetne asi.
Võib olla, mis iganes.
Palvetame näiteks konkreetsete rahasummade pärast.
Issand, vajame 200 eurot või vajame nüüd 1000 eurot
või vajame kooli jaoks palvetades 50 000 eurot.
Oleme pannud tähele, et saame, mida palume.
Selle järgi, mida usume. - See on päris hirmutav.
Saame selle järgi, mida palume ja usume. - Täpselt.
Teine lugu räägib väepealikust. - See on vägev lugu.
Üsna sarnane lugu.
See on vägev.
Täna kõnetab mind lugu väepealikust.
Kas tõesti?
See on lugu ka otse sinule, kui palvetad palju teiste eest.
Väepealik tuli Jeesuse juurde oma teenija vajaduse pärast.
Väepealik oli mures oma teenija pärast.
Ta tuli teenijata Jeesuse juurde.
Teenija oli kodus ja me ei tea teenija kohta midagi.
Ei tea, kas ta uskus Jumalasse või midagi muud.
Väepealik tuleb nagu eestpalvetaja,
nagu Joy tuleb oma laste või töötajate pärast
või erinevate inimeste pärast palves Jeesuse ette.
Mida Jeesus siin õpetab?
Kuidas saame eestpalves tulla Jeesuse ette?
Matteuse 8:5: "Aga kui Jeesus tuli Kapernauma,
astus tema juurde väeülem ja palus teda:
"Issand, minu teener lamab kodus halvatuna maas hirmsas piinas!"
Jeesus ütles talle: "Kas ma tulen ja teen ta terveks?"
Väepealik tuleb.
Joy tuleb, mõni palvetaja tuleb.
Sina või mina tuleme praegu Jeesuse juurde
Meil on mingi vajadus.
Jeesus ütleb: "Ma tulen ja teen ta terveks."
See on hetk, kus saame lasta neil sõnadel minna oma sisemusse.
Jeesus vastab nii: "Ma tulen ja teen ta terveks!"
Võin julgelt tuua Jumala ette oma haiged sõbrad ja Ta vastab nii.
Ent väeülem vastas:
"Ei, Issand, ma ei ole seda väärt, et sina mu katuse alla tuleksid.
Ütle ainult üks sõna ja mu teener paraneb!
Minagi olen ju inimene meelevalla all,
aga minu käsu all on sõdureid ja kui ma ütlen ühele: "Mine ära!",
siis ta läheb, ja teisele: "Tule siia!", siis ta tuleb,
ja oma teenijale: "Tee seda!", siis ta teeb."
Seda kuuldes Jeesus imestas ja ütles neile,
kes temaga kaasas käisid: "Tõesti, ma ütlen teile,
nii suurt usku ei ole ma leidnud Iisraelis ühelgi!
"Ja Jeesus ütles väeülemale:
"Mine! Nagu sa oled uskunud, nõnda sündigu sulle!"
Siin on taas hämmastav lugu.
Jeesus ütles ju väepealikule, et Ta tuleb ja teeb Ta terveks.
Kui meil on religioosne käsitlus, et Jumala tahe on lukku pandud
ja juba enne maailma loomist igaks minu elu olukorraks paigas
ning pean kogu aeg otsima, mis on see mingis olukorras,
siis see lugu purustab kõik sellised käsitlused.
Kui see nii oleks, oleks väepealik pidanud nõustuma,
et Jeesus tuleb tema koju, kui Ta juba pakkus seda.
Järelikult on see sinu tahe.
Väepealikul oli teistsugune usk.
Ta ütles, et Jeesus ei pea kohale tulema,
sest ta on pagan ega pole seda väärt.
"Ütle vaid sõna ja mu teenija saab terveks."
Tee parem nii, Jeesus:
"Ütle ainult sõna ja teenija saab terveks."
Paljude arusaam Jumalast on see, et Jumala tahe on mingi kindel viis
ja Jeesus oleks pidanud ütlema: "Ütlesin, et tulen ja tervendan."
Jeesus on aga positiivselt imestunud.
"Sul on selline usk, et piisab, kui ainult ütlen?
Olgu, teeme siis nii!"
Vägev, et sul on selline usk, et piisab ainult mu sõnadest.
Sündigu siis täpselt nii nagu sina usud.
Mina võin teha seda sama.
Võin teha nagu see väepealik:
Võin öelda: "Issand, ütle vaid üks sõna
ja minu sõber, laps, teenija saab terveks."
See käib minu kohta täna.
See käib minu palvete kohta.
"Minagi olen ju inimene meelevalla all,
aga minu käsu all on sõdureid ja kui ma ütlen ühele: "Mine ära!",
siis ta läheb, ja teisele: "Tule siia!", siis ta tuleb."
Siin räägib Jeesus autoriteedist.
Mõtlesin, et kui meil on koer
ja oleme õpetanud teda kuuletuma, siis ta istub, kui ütleme: "Istu!"
Kui ütlen: "Koht!", siis ta peatub.
Kui käsin anda käppa, siis annab.
See on pilt autoriteedist.
Väepealik ütles, et mõistab seda autoriteeti.
Tean, et kui Sina, Jeesus, ütled,
ning ma võtan selle vastu, siis mu teenija saab terveks.
Võin uskuda täna samamoodi.
Kui hakkame peatselt palvetama,
tahame tõesti tuua need palved Issanda ette.
Sellistena nagu oleme.
Tahame sind julgustada tuua praegused probleemid,
millised iganes need ka oleksid, olgu majanduslikud või mingid muud.
Joy äsja soovitas, et kirjutaksid need üles.
Tahame pöörduda Jumala poole
sama suhtumisega nagu Jeesuse ema ja väepealik.
Loomulikult tahab Jeesus aidata.
Muidugi Ta aitab selles olukorras.
See on iseenesestmõistetav.
Palvehetk sinule..
Tänu Jeesus, et võime tuua Sinu ette
kõik oma praeguse ajahetke vajadused.
Tänu Jeesus, et on iseenesestmõistetav.
Näeme seda Sinu Sõnas, et Sa tahad alati aidata.
Olgu vajadus, milline tahes.
Kas see seondub tervise,
majanduse, lähedaste päästega, hirmude või millega iganes.
Mis tahes raskus või katsumus on meist kellelgi, täname, Jeesus,
siis me ei pea üldse mõtlema, kas Sa tahad aidata.
See on iseenesestmõistetav, et Sa tahad aidata.
Tänan, Issand.
Tänu Issand, et saame tulla üheskoos Sinu palge ette.
Võime tulla hirmu ja häbita otse Sinu ette, Issand.
Kõige pühamasse paika.
Tänu Issand, et võime tõesti tuua kõik meie vajadused.
Kui meil on nimekiri vajadustest paberile kirjutatud või peas,
siis toome just nüüd, Issand, kogu oma elu Su palge ette.
Issand, esmalt tahan tuua Su ette terviseküsimused.
Tänu Issand, et nii nagu ütlesid väepealikule,
võime meiegi võtta julgelt usus selle suhtumise ja teada
nagu sa ütled: "Ma tulen ja teen ta terveks."
"Ütle vaid üks sõna ja mu teenija saab terveks!"
Issand, ma tänan, et puudutad praegu igaühte.
Just praegu Jeesuse nimel, selles kohas, kus on haigus.
Jeesuse nimel võin ka mina võtta autoriteedi.
Võime Janiga koos võtta meelevalla iga haiguse üle
ja käskida igal haigusel just praegu kaduda, Jeesuse nimel.
Tänu Issand!
Tänu Issand täieliku vabaduse eest me ihudes peast varbaotsteni välja.
Tänu Issand,
et võime võtta autoriteedi iga haiguse ja rõhuva olukorra üle.
Olgu tegemist masenduse või millega iganes.
Tänu Jeesus, et oled andnud meile
meelevalla astuda kogu vaenlase väe peale.
Teeme seda nagu Jeesus.
Üksnes sõnade ütlemisest piisab.
Kadugu iga valu, iga haigus,
iga masendus ja iga ahistus, Jeesuse nimel!
Tänu täieliku vabaduse eest kõigile!
Issand me täname Sind!
Me lihtsalt täname Sind!
Täname Su puudutuse eest ja Su ülestõusmisväe eest, Issand,
mis mõjutab praegu me ihusid rakutasandini, Jeesuse nimel.
Issand, me täname,
et Sina oled sama eile, täna ja igavesti.
Teed täna samu tegusid, mida tegid kaks tuhat aastat tagasi.
Täname ja ülistame Sind selle eest,
mida Sa teed kõikide ihudes praegusel hetkel.
Issand, tänu, et saan kuulutada
rahu igasse ihusse ja iga ihu igasse ihuliikmesse.
Issand tänu Su puudutuse eest!
Tänu Issand, et tahad aidata ka majandusküsimustes igaühte,
kellel on selles valdkonnas võitlusi.
Saame paluda tarkust kõigile, kes vajavad tarkust.
Palume töökohti neile, kes vajavad töökohti.
Tänu, et annad õppimisvõimalusi ja avad uksi, neile, kes vajavad.
Tänu, et õnnistad ka neid,
kellel on rahalised raskused, olgu selleks võlad või mis iganes.
Tänu Issand, et tood abi Jeesuse nimel.
Kuulutame Sinu õnnistust Issand,
igaühele, kes võitleb just selles valdkonnas.
Tänu Issand, et Sinu õnnistusest jätkub kõikidele.
Oleme näinud seda nii mitmel korral.
Tänu, et täidad kõik me vajadused Sinu rikkust mööda Jeesuse nimel!
Halleluuja!
Kas pole vägev, et Issand soovitab meil mitte muretseda,
sest Ta teab juba kõiki meie vajadusi?
Võime praegu lihtsalt anda need asjad Talle üle
ning olla rõõmsa ja kerge meelega.
Palvetame veel ka sugulaste eest.
Tahame veel paluda kõigi eest, kes pole päästetud.
Tänu Issand, et tõmbad enda poole, olgu nad, kus maailma otsas tahes.
Tänu, et Püha Vaimu kaudu juhatad Sa nad täieliku päästeni.
Jeesuse nimel, aamen.
JUMAL KÕNELEB
Tänu kõigile vaatajatele
julgustava tagasiside ning palveteemade eest!
Teie eest palvetamine on au ja rõõm.
Kui soovid teada rohkem meie töö kohta,
külasta meie kodulehekülge www.kristillinenkoulu.org
Sealt võib tellida ka neid raamatuid,
mis aitavad sul leida lähedasema suhte Jeesusega.
Kui soovid toetada TV7 tööd, siis selleks on üks hea põhjus,
et evangeelium levib veel suurema hooga.
Võid toetada, helistades annetustelefoninumbrile 9001777
Kõne maksab Eestis 7 eurot.
Võid kasutada ka kontonumbreid, mida näed peagi ekraanil.
Ole õnnistatud, Jeesuse nimel, aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin